Polyteknisk Forening

Polyteknisk Forening er en norsk organisasjon som ble stiftet i Christiania 23. juni 1852, under navnet Den polytekniske forening,  og er dermed Norges eldste medlemsnettverk. Siden 1905 har foreningen hatt sine lokaler i Rosenkrantz' gate 7 i Oslo («Håndverkeren»), og det er fremdeles her flertallet av foreningens arrangementer holdes. Opprinnelig var Polyteknisk Forening tenkt som et møtested for mennesker som primært var interessert i naturvitenskapelig tenkning, teknologi og moderne industri. I dag er nedslagsfeltet bredere, men fremdeles med en hovedvekt på teknologi, industri og samfunnsutvikling. På Polyteknisk Forenings hjemmesider heter det at «Årene fremover vil handle om å skape løsninger for FNs bærekraftsmål gjennom teknologiske fremskritt, god ledelse og partnerskap lokalt og globalt.» Foreningen er uavhengig og ikke-kommersiell.

Fra 1854 utgav Polyteknisk forening tidsskriftet Polyteknisk Tidsskrift, et av verdens eldste i sitt slag. Det ble forløperen til dagens Teknisk Ukeblad. 

H.M. Kong Harald og H.K.H. Kronprins Haakon er æresmedlemmer, og H.M. Kongen tar imot Polyteknisk Forenings President og Generalsekretær i audiens på Slottet årlig. 

Polyteknisk Forening er et åpent medlemsnettverk, og hadde på det meste over  medlemmer (1983).  Pr. januar 2022 har foreningen ca. 3000 medlemmer. Foreningen har egne medlemskap for studenter, seniorer og bedrifter og organisasjoner, og den har i dag over 60 bedrifts- og organisasjonsmedlemmer. Aider, Climit, Fritt ord, NITO, Nomono, Pexip, Sparebankstiftelsen DNB Tekna, Tryg og Teknisk Ukeblad er faste samarbeidspartnere.

Historie 
Grunnlegger av Polyteknisk Forening, Anton Rosing, var utdannet ved Köbenhavn Polytekniske Anstalt  Den unge kjemiingeniøren Rosing mottok i 1855 et stipend for studier i utlandet, med den hensikt å studere agrikulturkjemi for å kvalifisere seg til å undervise i dette faget ved Norges Landbrukshøyskole på Ås. Rosing valgte jordbruket som sitt felt, med et underliggende mål om å bidra til å hjelpe Norge ut av den økonomiske ufriheten. Dette overordnede ønsket skulle senere bli målsetningen som forente og samlet menneskene fra alle de ulike akademiske feltene i Den Polytekniske Forening.

Foreningen ble stiftet av Rosing 23. juni 1852 og ble raskt et møtested for personer interessert i naturvitenskapelig tenkning, teknologi og moderne industri. I kretsen rundt Rosing finner vi Joh. B. Klingenberg, Peter S. Steenstrup, Oluf N. Roll, Oluf A. L. Pihl og Frederik Chr. Schübeler, som representerte både vitenskap og akademia, samt det praktiske yrkesliv. Alle hadde tatt utdannelse i utlandet og ønsket å fornye Norge ved hjelp av opplysning og debatt om betydningen av moderne naturvitenskap. Den Polytekniske Forening ble en arena og et tilholdssted for mange svært betydningsfulle personer for det norske samfunnet, blant dem grunnleggeren av Aker-konsernet Peter S. Stensrup, grunnleggeren av Kværner-konsernet Oluf Onsum, forstmannen og eventyrfortelleren  Peter Chr. Asbjørnsen og kaptein Benedictus Klingenberg, som sto for moderniseringen av vannverket i Christiania og som bygget opp det første profesjonelle brannvesen.

I begynnelsen var opplysningsvirksomhet en sentral del av foreningens virksomhet. Gjennom foredrag, avisartikler og andre publikasjoner, arbeidet Polyteknisk Forening for å gjøre naturvitenskapen tilgjengelig for allmennheten. Den Tekniske Forening (i dag Tekna) hadde nær likhet til Polytekniske Forening hva gjaldt formål og virksomhet, og mellom 1861 og 1868 var de nærmest å regne som en forening . Den tette forbindelsen mellom de to foreningene består den dag i dag. Det anslås at det i de første årene etter foreningens oppstart møtte opp rundt 10 til 20 mennesker på foredragene som ble holdt. Da Polyteknisk Tidsskrift (i dag Teknisk Ukeblad) ble utgitt for første gang i 1854, nådde foreningen etter hvert ut til flere. Tidsskriftet hadde rundt 400 – 500 abonnenter, og ble trolig lest av flere tusen. På tross av ganske liten tilslutning til foreningen og tidsskriftet, regnes Polyteknisk Forening for å ha vært både respektert av og viktig for myndighetene på denne tiden, grunnet dens objektivitet og kvalitet hva gjaldt praktisk og vitenskapelig kunnskap. Fra 1861 til 2003 sto foreningens formålsparagraf praktisk talt uendret, og lød slik:

«Den Polytekniske Forenings Formaal er Utbredelsen af naturvidenskablige, mekaniske og tekniske Kundskaber samt Befordring overhode af alt som ansees af Interesse for Ingeniører og Teknikere.»

I 2003 ble formålsparagrafen endret i vedtektene, og i 2022 igjen til: «Polyteknisk Forening er et kunnskapsbasert medlemsnettverk for bærekraftig teknologi- og samfunnsutvikling. Foreningen skal virke gjennom kunnskapsnettverk, partnerskap, fast møteaktivitet, digitale plattformer og prisutdelinger». 
Når samfunnet i dag preges av andre utfordringer enn på 1800- og 1900-tallet, består foreningen som en arena for å skape gode løsninger ved hjelp av teknologi og kunnskap. Det var unge fremoverlente menn som startet foreningen i 1852 og i 2022 fikk Polyteknisk Forening igjen et studentnettverk for alle kjønn og bakgrunner, PF Next, som kunnskapsarena og møteplass for morgendagens ledere, teknologer og innovatører.

Virksomhet 
Polyteknisk Forenings virksomhet består i hovedsak av fysiske møter, seminarer og andre arrangementer som finner sted i foreningens lokaler i Rosenkrantz' gate 7 i Oslo. Dette arrangeres av de ulike foreningsnettverkene, og de tar for seg ulike temaer. Fysiske møter er gratis for medlemmer, ikke-medlemmer betaler møtekontingent til foreningen.

Digital virksomhet 
Polyteknisk Forening arrangerer også digitale møter i form av webinarer. Disse er tilgjengelig gratis for medlemmer og for ikke-medlemmer mot kontingent. I tillegg utgir foreningen podkasten PolyPod med over 135.000 avspillinger, og webcast-serien PolyWeb.

Organisasjon

Styret 
Foreningens øverste organ er styret som består av president Nils Øveraas, visepresident Kristin Vinje og styremedlemmer Alexandra S. Bjertnæs, Nina Jensen, Maria Moræus Hanssen, John-Arne Røttingen , Lene Trollnes og Fredrik Winther.

Generalsekretær 
Mette Vågnes Eriksen er fra 2018 generalsekretær og foreningens daglige leder.

Valgkomitéen 
Valgkomitéen innstiller medlemmer til Styret og Direksjonen og består av Frode Hvattum, Silvija Seres, Idar Kreutzer, Eirik Løkke og Alfhild Skogsfjord. Styret, Direksjonen og Valgkomitéen utpekes av generalforsamlingen.

Direksjonen 
Direksjonen er Polyteknisk Forenings rådgivende organ og møtes til direksjonsmøter hvert halvår. Direksjonen består av 50 representanter fra næringsliv, akademia og teknologi- og samfunnsliv, inkludert alle nettverksstyreledere.

Fagnettverk
Foreningen er inndelt i 15 selvstendige fagnettverk, hvor hvert nettverk har sitt eget styre utpekt av nettverksmedlemmene. Fagnettverkene utgjør kjernen i foreningens tilbud, ved å være ansvarlig for foreningens medlemsaktivitet i form av arrangering av møter, prosjekter og annet samarbeid  Medlemmer av Polyteknisk Forening har tilgang til arrangementer i regi av samtlige fagnettverk.

PFs fagnettverk 
 PF Bærekraft
 PF CO2-håndtering
 PF Digital Leadership Community
 PF Energi
 PF Helse
 PF Internasjonal politikk og økonomi
 PF Kultur
 PF Materialteknologi
PF Next
 PF Petroleum og fornybar
 PF Samferdsel
 PF Samfunnssikkerhet
 PF Samfunnsøkonomi
 PF Senior
 PF Styrenettverk

Partnere og samarbeid 
Polyteknisk Forening mottar ingen offentlig grunnstøtte, og en viktig del av foreningens inntekter kommer blant annet fra bedrifts- og organisasjonsmedlemmer og andre samarbeidspartnere. Mot en medlemskontingent tilbys bedrifts- og organisasjonsmedlemmer medlemskap til ansatte, partnerskap på prosjekter, profilering og arrangementer i foreningens møtelokaler i Oslo sentrum. 

Bedrifter med Premium medlemskap er Accenture, Aker Solutions, Bayer (selskap), DNV, Equinor, Freyr Battery, Hydro, Høgskolen i Østfold Høyskolen Kristiania, KLP, Norconsult, NVE, Offshore Norge Ruter, Sparebank 1, Statens vegvesen, Statkraft, Statnett, Sweco, Telenor, Thema Consulting Group, TØI, UiO (Det matematisk-naturvitenskapelig fakultet) og Yara.  

Bedrifter med Basis medlemskap er A2, Aker Carbon Capture, Akershus Energi, Asplan Viak, Handelshøyskolen BI, Brønnøysundregistrene, DSB, Fornybar Norge, Gard, Glamox, Hafslund Eco, Hafslund Oslo Celsio IFE, Interimleder, Jernbanedirektoratet, Kanfa, Menon Economics, Norsar, Norsk Gjenvinning, Norstella, Ny Analyse, Oslo Economics, Petroleumstilsynet, Samvirkene, Svensk-Norska Samarbetsfonden og TioTech.  

Bedrifter med Oppstart-medlemskap er aboard, Cenate Cignus Instruments, Endrava, Lørn. Tech, NoMy, Nyby og The Factory  

Polyteknisk Forenings samarbeidspartnere er Aider, Climit, Fritt ord, NITO, Nomono, Pexip, Sparebankstiftelsen DNB Tekna, Tryg og Teknisk Ukeblad.

Generalsekretærer 
 1856 – 1856: L. Broch & G. B. Kielland
 1857 – 1861: H. Malling
 1861 – 1866: P. T. Malling
 1866 – 1869: M. Mortenrud 
 1869 – 1871: H. Scheel
 1871 – 1874: Fredrik Bonnevie 
 1874 – 1876: J. L. W. Dietrichson
 1876 – 1878: A. Høyer
 1878 – 1882: Harald Bugge
 1882 – 1898: A. Meyer
 1898 – 1904: Alf Bang
 1904 – 1905: Gisle Arnesen
 1905 – 1941: Hjalmar Batt
 1945 – 1948: John Sissener 
 1948 –    ?   : Fritz Heidenreich
 1971 – 1986: Tor Kjørrefjord
 1986 – 1987: Kjeld Rimberg
 1987 – 2002: Nils Chr. Tømmeraas
 2002 – 2014: Fredrik Evjen
 2014 – 2018: Anne Cathrine Gjærde
 2018 – 2018: Hans M. Borchgrevink
 2018 –   d.d. : Mette Vågnes Eriksen

Presidenter 
 1852 – 1853: Oluf Nicolai Roll
 1853 – 1854: Peter Severin Steenstrup
 1854 – 1855: Oluf Andreas Pihl
 1855 – 1856: H. C. Christie
 1856 – 1857: Theodor Kjerulf
 1857 – 1860: L. Segelcke
 1860 – 1861: Johannes Benedictus Klingenberg
 1861 – 1862: Kristian K. Hagemann Brandt 
 1862 – 1866: Peter Høier Holtermann
 1866 – 1866: J. Koch
 1866 – 1868: Cato Maximilian Guldberg
 1868 – 1869: Peter Waage
 1869 – 1872: Cato Maximilian Guldberg
 1872 – 1874: Johannes Benedictus Klingenberg
 1875 – 1879: H. J. R. Grüner
 1879 – 1883: Hans Hagerup Krag
 1883 – 1884: Albert Fenger-Krog
 1884 – 1892: Hans Hein Nysom
 1892 – 1893: K. Bryn
 1893 – 1895: Hans Hagerup Krag
 1895 – 1897: E. Lund
 1897 – 1899: Johan Skougaard
 1899 – 1902: F. W. L. Hiorth
 1902 – 1904: Michael Leegaard
 1904 – 1908: Axel Krefting
 1908 – 1909: Ernst Bjerknes
 1909 – 1915: E. Simonsen
 1915 – 1918: Thomas Norberg Schulz
 1918 – 1922: A. Falkenberg
 1922 – 1926: Bjarne Nissen
 1926 – 1929: Andreas Baalsrud
 1929 – 1932: P. Meinich
 1932 – 1935: Sem Sæland
 1935 – 1937: H. A. Mørk
 1937 – 1941: Edgar B. Schieldrop 
 1941 – 1947: A. Ihlen
 1947 –    ?   : Thomas Bendixen
 1976 – 1978: Finn Lied
 1984 – 1986: Lucy C. Smith
 1986 – 1991: Kjeld Rimberg
 1991 – 1993: Egil Bakke
 1993 – 1995: Rolf Skår
 1995 – 1997: Frøydis Langmark
 1997 – 1999: Nils Holme
 1999 – 2003: Jan Vincents Johannessen
 2003 – 2005: Truls Frogner
 2005 – 2007: Rita Westvik
 2007 – 2010: Sissel Rogne
 2010 – 2013: Sverre Lodgaard
 2013 – 2015: Anne Kathrine Slungård
 2015 – 2021: Silvija Seres
2021 –  d.d. : Nils Øveraas

Presidentene ble frem til 2003 kalt formenn.

Referanser

Eksterne lenker
 

Norske organisasjoner
Etableringer i 1852